- Hindi News
- National
- कालाधन घोषित कर परेशानी से बचें व नई स्कीम का लाभ लंे व्यापारी: केपी सरकार
कालाधन घोषित कर परेशानी से बचें व नई स्कीम का लाभ लंे व्यापारी: केपी सरकार
कालाधन को समय रहते घोषित करने से व्यापारी परेशानी से बच सकते हैं। व्यापारियों के पास 31 मार्च का समय है। व्यापारियों को कालाधन घोषित करने के लिए नई स्कीम का लाभ उठा सकते हैं। यह बात मंगलवार को जिला आयकर अधिकारी केपी सरकार ने प्रधानमंत्री गरीब कल्याण योजना 2016 के तहत कार्यशाला में नगर के व्यापारियों से कही। आयकर अधिकारी सरकार ने कहा लोकसभा में 20 नवंबर 2016 को कालाधन घोषित करने की नई स्कीम प्रधानमंत्री गरीब कल्याण योजना 2016 को अनुमोदित किया है। यह स्कीम 17 दिसंबर 2016 से लागू की है जो 31 मार्च 2017 तक लागू रहेगी। आयकर अधिकारी ने बताया नोटबंदी के बाद लोग अपने काले धन को नए नोट में कालेधन के रूप में ही न बदलें। टैक्स और पेनाल्टी चुकाकर अपने काले धन को सफेद करने का मौका दिया है। इस स्कीम के तहत अपनी अघोषित आय को घोषित करने के लिए टैक्स का भुगतान करना होगा। इसके अतिरिक्त टैक्स पर 33 प्रतिशत की दर से सरचार्ज लगेगा जो 9.9 प्रतिशत होता है। आयकर अधिकारी ने योजना के तहत अन्य जानकारी भी व्यापारियों को दी। व्यापारियों ने भी आयकर से संबंधित जानकारी पूछी। जिससे आयकर अधिकारी ने सरल शब्दों में समझाते हुए जिम्मेदारी से आयकर अदा करने के की समझाइश दी।
आयकर अधिकारी ने व्यापारियों को जिम्मेदारी से आयकर अदा करने की दी समझाइश।
tgl_Latn sot_Latn hin_Deva hin_Deva hin_Deva hin_Deva